Resuscitativ hysterotomi og udfordringen ved high acuity low occurrence (HALO) situationer
Tidsskrift: akut ()

Brandt et al.

Niels Brandt 1*  | Peter Tagmose Thomsen 2  | Anders Vestergaard Krusenstjerna-Hafstrøm 3

## Dansk Tidsskrift for Akutmedicin

Antaget: 7. december 2025 | Publiceret: 15. december 2025 DOI: 10.7146/akut.v8i2.158702

## CASE REPORT / KASUISTIK

Årg. 8, Nr. 2

OPEN ACCESS

## Resuscitativ hysterotomi og udfordringen ved high acuity low opportunity (HALO) situationer

Resuscitative hysterotomy and the challenge of high acuity low opportunity (HALO) situations

1 Afdeling for Hjertesygdomme, Hvidovre Hospital, Hvidovre, Danmark.  2 Akutkliniken, St. Görans Sjukhus, Stockholm, Sverige.  3 Akutafdelingen, Holbæk Sygehus, Holbæk, Danmark.

Korrespondance (*): nielsnathbrandt@gmail.com

## Resumé

Denne kasuistik tager udgangspunkt i en resuscitativ hysterotomi, som blev udført på en akutmedicinsk afdeling på et mindre sygehus i Region Sjælland i fravær af gynækologisk, obstetrisk eller pædiatrisk personale; med afsæt i denne kasuistik diskuterer artiklen udfordringer og løsninger forbundet med tilstande med HALOs. HALOs er ofte beskrevet som forekommende præhospitalt eller i akutmodtagelsen - men kan i teorien opstå alle steder; derfor er emnet specielt relevant for mange af vores lægelige kollegaer på tværs af specialer såsom akut-, almen og intern medicin, kirurgi og anæstesiologi, der alle er med til at bemande landets akutmodtagelser og det præhospitale område hver dag.

## English abstract

This case study is based on a resuscitative hysterotomy performed in the emergency department of a small hospital in the Region of Zealand in the absence of gynaecological, obstetric or paediatric staff. Based on this case study, the article discusses challenges and solutions associated with conditions involving HALOs. HALOs are often described as occurring pre-hospital or in the emergency department -but in theory they can occur anywhere; Therefore, the topic is particularly relevant to many of our medical colleagues across specialties such as emergency, general and internal medicine, surgery and anaesthesiology, all of whom help staff the country's emergency departments and pre-hospital areas every day.

Nøgleord/Keywords: Hjertestop/Cardiac  Arrest;  Hjerte-lungeredning/Cardiopulmonary  Resuscitation;  Graviditet/Pregnancy;  Hysterotomi/Hysterotomy; HALO-procedurer/HALO procedures

## Introduktion

jertestop hos gravide er en sjælden og akut tilstand  med  behov  for  øjeblikkelig  intervention -en såkaldt High Acuity Low Occurrence  (HALO)  situation,  der  i  udvalgte  tilfælde  behandles med resuscitativ hysterotomi (RS). H

## Sygehistorie

En ung kvinde blev meldt til akutmodtagelsen tre minutter  inden  ankomst via  112  grundet  bevidnet  hjertestop efter  penetrerende  traume.  Traumekald  blev  aktiveret, og akutblod blev rekvireret. Et minut senere kom en ny melding fra den præhospitale enhed om, at kvinden var gravid og i gestationsalder 28 (GA28).

Gynækologisk bagvagt samt pædiatrisk bagvagt blev tilkaldt. Gynækologisk for- og bagvagt var forhindrede i at møde på grund af akut kejsersnit. Patienten ankom under pågående hjertelungeredning (HLR) og med en intraossøs adgang i højre skulder.

Under forflytning til traumelejet blev det besluttet at udføre RS på baggrund af uterus over navleniveau og kort varighed af HLR. Syv minutter efter ankomst blev RS udført af kirurgisk bagvagt under vejledning fra akutmedicinsk bagvagt. RS var ifa. en midtlinjeincision fra umbilicus til symfysen, efterfulgt af manuel displacering af blæren for at blotlægge uterus, som blev incideret, så barnet kunne forløses. Der blev forløst et ekstremt præmaturt og livløst barn, som efter få sekunders HLR viste tegn på liv.

Kvindens  multiple  læsioner  blev  vurderet  til  at  være uforenelige med liv, og efter 20 minutters samlet HLR -inklusiv 13 minutter efter ankomst -blev det besluttet i fællesskab at indstille behandling. Barnet vejedes til 750 gram mindre end forventet ved GA28 og blev overdraget til  anæstesiologisk  og  pædiatrisk  bagvagt  til  videre  behandling. Initial behandling omfattede ventilation samt HLR, og grundet  flere  tilfælde  af  klinisk  hjertestop  fik barnet anlagt navlevenekateter og blev intuberet. Videre behandling indebar surfaktant, glukose, bikarbonat, blodprodukter samt antibiotika.

Ca. 90 minutter efter forløsning blev barnet interhospitalt transporteret  til specialafdeling. Barnets  tilstand kompliceredes et par dage efter med fatal hjerne- og lungeblødning.

## HVAD TILFØJER CASE REPORTEN?

HALOs er aldrig beskrevet før i en dansk kontekst.

## HVAD VED VI?

Kompetencer reduceres over tid, hvis de ikke repeteres ofte og HALO situationer (HALOs) er sjældne.

## Diskussion

Som belyst i kasuistikken findes der tilstande, hvor akut intervention  er  livs-,  førligheds-  eller  synsreddende  og som er så tidsfølsomme, at eksperthjælp ikke er garanteret i tide, hvorfor den mest kvalificerede i rummet (dette drøftes internt i teamet og må hvile på kriterier såsom evner, villighed samt evt. succesrate) må udføre en relativt simpel procedure for patientens bedste.

Dette emneområde, kaldet HALO-situationer og -procedurer (HS), omfatter f.eks. nødtrakeotomi eller RS[1] og er  sparsomt  belyst  i  dansk  litteratur,  men  indgår  i  EuSEMs (European Society of Emergency Medicine). Det er relevant for alle læger med længerevarende arbejde i en akutmodtagelse at investere tid og energi i genkendelse af HS, deres indikationer og kontraindikationer for intervention  samt  udførelsen  af  disse.  Beslutning  om  intervention og evner til at udføre proceduren skal, pga. tidsfaktoren, allerede være øvet inden situationen opstår.

Dette kræver repetition, og hér opstår et dilemma: Er det værd at investere tid i både at lære og vedligeholde evner inden  for  HS,  til  fordel  for  andre  hyppigere  forekommende  dele  af  pensum?  Forfatterne  deler  holdningen med EuSEM: Det er tiden værd for lægen, der arbejder varigt i akutmodtagelsen. Hvilke HS, som er fordelagtige at øve sig på, afhænger af konteksten man arbejder i. Herunder gælder faktorer såsom lokal incidens, tilgængeligheden af specialistkompetencer osv. Kompetencer inden for HS kan erhverves via f.eks. simulationer[2 -4].

Behov for at

lære HALO

procedure Læs, video, visualisering, cases Gennemgang

/ opdatering

af proceduren

Figur 1. Modificeret efter Carley, Simon[5]. IRL: In real life.

En  systematisk  tilgang  til  kompetenceerhvervelse  og  vedligeholdelse  af  den  enkelte  HS  illustreres  i  figur  1; man starter  med først at  opnå kendskab via forskellige medier. Herefter øves på simple til avancerede modeller. Ved manglende udførelse  af  HS  efter  et  par  år,  er  der planlagt  gennemgang  mhp.  at  vedligeholde  kompetencen. Hvis proceduren udføres, bør denne gennemgås som case med kollegaer.

Til sidst vil forfatterne gøre opmærksom på, at lignende situationer som den ovenfor beskrevne med garanti vil opstå igen, men hvordan de vil blive håndteret, bestemmer vi selv.

## Referencer

1. Hack KE, Levy MJ, Garfinkel E, et al. Establishing consensus-based high-acuity low-occurrence skills for EMS physicians: A pilot survey of EMS fellowship faculty. AEM  Educ Train 2022;6:e10828.
2. Barrosse-Antle M, Ampey M, Kassutto SM. High-acuity, Low-occurrence Procedural Simulation Training for Pulmonary and Critical Care Medicine Fellows. Am J Respir Crit Care Med 2025;211:A1455 -A1455.

## PERSPEKTIVERING

HALOs ses ofte i akutmodtagelsen.

## Interessekonflikter

Forfatterne angiver ingen interessekonflikter.

Finansiering

Ingen.

3. Williamson K, Cooper S. A89 HALO: High acuity low occurance procedural skills training for emergency medicine. Journal of Healthcare Simulation 2024;
4. Reid C, Clancy M. Life, limb and sight-saving procedures--the challenge of competence in the face of rarity. Emerg Med J 2013;30:89 -90.
5. Carley S. Training for HALO procedures. Part 1: Background and psychomotor skills. St Emlyn's [Internet]. Website 2023 [henvist 14 august 2025].Tilgået fra: https://www.stemlynsblog.org/training-for-halo-procedures-part-1background-and-psychomotor-skills-st-emlyns/

Nej